**Tulipunainen kirjain** (engl. *The Scarlet Letter*) on vuonna 1995 ensi-iltansa saanut Roland Joffén ohjaama yhdysvaltalainen romanttinen draamaelokuva, jonka pääosia näyttelevät Demi Moore, Gary Oldman ja Robert Duvall. *Tulipunainen kirjain* perustuu Nathaniel Hawthornen klassikkoteokseen *Tulipunainen kirjain* (*The Scarlet Letter*, 1850), jonka pohjalta Douglas Day Stewart sovitti elokuvan käsikirjoituksen. Douglas Day Stewart mukautti romaanista "vapaamman" elokuvasovituksen, joka poikkeaa romaanin alkuperäisestä tarinasta. Elokuvan tuottajina olivat Roland Joffé ja Andrew G. Vajna.

Juoni
-----

**Varoitus:  Seuraava kirjoitus paljastaa yksityiskohtia juonesta.**
*Tulipunainen kirjain* sijoittuu 1660-luvun puritaaniseen Bostoniin. Englantilaiset Roger (Robert Duvall) ja Hester Prynne (Demi Moore) muuttavat Englannista Massachusettsin lahden siirtokunnan ahdasmieliseen, uskonnolliseen uudisasukasyhteisöön luomaan uutta elämää. Pian Hester rakastuu paikalliseen pastoriin, Arthur Dimmesdaleen (Gary Oldman), mutta hän kätkee tunteensa. Kun Hester saa tiedon intiaanien tappaneen Rogerin, hän ja pastori antautuvat intohimolleen. Hester tulee raskaaksi, mutta hän ei suostu kertomaan lapsen isää. Intiaanien vankina ollut Roger palaa elossa kotiin. Hester synnyttää lapsen ja joutuu kyläläisten kiroamaksi, mutta piinattunakaan hän ei paljasta lapsensa isän nimeä. Hester tuomitaan yksinäisyyteen ja kantamaan vaatteissaan aviorikoksen tulipunaista merkkiä. Pian tämän jälkeen intiaanien ja siirtolaisten välille syttyy sota.

**Juonipaljastukset päättyvät tähän.**

Näyttelijät
-----------


|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

|  |  |  |
| --- | --- | --- |
|  Demi Moore  | … |  Hester Prynne
  |
|  Gary Oldman  | … |  pastori Arthur Dimmesdale
  |
|  Robert Duvall  | … |  Roger Prynne / Chillingworth
  |
|  Edward Hardwicke  | … |  kuvernööri John Bellingham
  |
|  Robert Prosky  | … |  Horace Stonehall
  |
|  Roy Dotrice  | … |  pastori Thomas Cheever
  |
|  Joan Plowright  | … |  Harriet Hibbons
  |
|  Larissa Laskin  | … |  Goody Mortimer
  |
|  Amy Wright  | … |  Goody Gotwick
  |
|  George Aguilar  | … |  Johnny Sassamon
  |
|  Tim Woodward  | … |  Brewster Stonehall
  |
|  Dana Ivey  | … |  Meredith Stonehall
  |
|  Sheldon Peters Wolfchild  | … |  Moskeegee
  |
|  Eric Schweig  | … |  Metacomet
  |
|  Kristin Fairlie  | … |  Faith Stonehall
  |

 | 

|  |  |  |
| --- | --- | --- |
|  Sarah Campbell  | … |  Prudence Stonehall
  |
|  Kennetch Charlette  | … |  Tarratine Chief
  |
|  Lisa Andoh  | … |  Mituba (nimellä Lisa Joliffe-Andoh)
  |
|  Malcolm Storry  | … |  majuri Dunsmuir
  |
|  James Bearden  | … |  Goodman Mortimer (nimellä Jim Bearden)
  |
|  Joan Gregson  | … |  Elizabeth Cheever
  |
|  Diane Salinger  | … |  Margaret Bellingham
  |
|  Jocelyn Cunningham  | … |  Mary Rollings
  |
|  Judd Jones  | … |  herra Bobbin
  |
|  Marguerite McNeil  | … |  rouva Wormser
  |
|  Ashley Nolan  | … |  Goody Hunter
  |
|  Scout LaRue Willis  | … |  Pearl nuorena
  |
|  Tallulah Belle Willis  | … |  Pearl vauvana
  |
|  Jodhi May  | … |  Pearl (ääni)
  |

 |

Tuotanto
--------

Ennen Demi Mooren palkkaamista Hester Prynnen rooliin harkittiin myös Sharon Stonea ja Meg Ryania, joka olisi halunnut roolin. Ennen Gary Oldmanin ja Robert Duvallin kiinnittämistä Richard Gereä, Daniel Day-Lewisia, Liam Neesonia ja Anthony Hopkinsia kaavailtiin elokuvan miespääosiin.

*Tulipunaisen kirjaimen* kuvaukset alkoivat 7. elokuuta 1994. Elokuva kuvattiin Technicolor-elokuvausmenetelmällä Nova Scotian ja Brittiläisen Kolumbian provinsseissa Kanadassa. Nova Scotiassa elokuvan kuvauspaikkoina olivat Shelburnen ja Yarmouthin kaupungit. Brittiläisessä Kolumbiassa elokuvaa kuvattiin Vancouverinsaaren Campbell Riverin kaupungissa, Oyster Riverin kylässä ja Strathcona Provincial Parkissa. *Tulipunaisen kirjaimen* budjettina oli 46-50 miljoonaa dollaria, ja sen tuotantoyhtiöinä olivat Allied Stars Ltd, Cinergi Pictures Entertainment, Hollywood Pictures, LightMotive Films ja Moving Pictures. Elokuvan kuvaukset saatiin päätökseen 21. marraskuuta 1994.

Julkaisu ja vastaanotto
-----------------------

### Julkaisu

*Tulipunainen kirjain* sai ensi-iltansa Yhdysvalloissa 13. lokakuuta 1995, ja sen Yhdysvaltain teatterilevityksestä vastasi Buena Vista Pictures. Elokuva tuotti avausviikonloppunaan Yhdysvalloissa 4 119 086 dollaria 1 510 elokuvateatterissa. Se tuotti Yhdysvalloissa teatterikierroksensa aikana yhteensä 10 382 407 dollaria 1 518 elokuvateatterissa. Ulkomaiden lipputuloista ei ole tietoa. Suomessa *Tulipunainen kirjain* sai teatteriensi-iltansa 26. huhtikuuta 1996. Finnkino Oy oli elokuvan teatterilevittäjänä Suomessa. Elokuva oli Suomessa 115. katsotuin elokuva 2 938 hengen katsojamäärällään vuonna 1996. *Tulipunainen kirjain* julkaistiin Yhdysvalloissa VHS:lle 16. huhtikuuta 1996 ja DVD:lle 4. kesäkuuta 2002. Suomessa elokuva julkaistiin VHS:lle ja DVD:lle 24. syyskuuta 2004. Elokuvan Suomen VHS- ja DVD-julkaisujen levittäjänä oli Finnkino Oy.

### Vastaanotto

*Tulipunainen kirjain* on saanut elokuvakriitikoilta kielteisen vastaanoton. Rotten Tomatoes -sivuston mukaan 14% kriitikoista on antanut elokuvalle positiivisen arvosanan 3/10 keskiarvolla. Keräys perustuu 35 arviointiin. 20 413 käyttäjästä 41% on antanut elokuvalle positiivisen arvosanan 2,8/5 keskiarvolla. Internet Movie Databasen 12 073 käyttäjää on antanut elokuvalle keskiarvon 5,1/10. Elokuvakriitikot ovat kritisoineet elokuvaa siitä, miten elokuvantekijät ovat tehneet elokuvasta alkuperäisestä romaanista poiketen eroottisen ja järjettömän. Demi Moore puolusti elokuvaa, etenkin sen muutettua loppua. Hän kertoi, että elokuvantekijät halusivat kertoa tarinan, joka poikkesi pakosta romaanista, jonka hän sanoi olevan "hyvin hidas ja ei-elokuvallinen". Hän lisäsi, että romaanin alkuperäinen tarina sopisi paremmin minisarjaksi, ja että elokuvan tarina tarvitsi erilaisen lopun, jotta elokuvantekijöiden välittämä "Hester Prynnen perimmäinen sanoma" ei katoaisi.

### Palkinnot ja ehdokkuudet

*Tulipunainen kirjain* oli ehdolla muun muassa seitsemään Razzie-palkintoon, joka palkitsee vuoden huonoimmat elokuvat ja niiden tekijät. Seitsemästä Razzie-ehdokkuudesta elokuva voitti yhden, huonoimman uudelleenfilmatisoinnin tai jatko-osan palkinnon.

| Palkinnot ja ehdokkuudet |
| --- |
| Palkinto | Kategoria | Ehdokas | Tulos |
| Razzie-palkinto | Huonoin uudelleenfilmatisointi tai jatko-osa | Roland JofféAndrew G. Vajna | Voitto |
| Huonoin elokuva | Ehdokkuus |
| Huonoin ohjaus | Roland Joffé | Ehdokkuus |
| Huonoin käsikirjoitus | Douglas Day Stewart | Ehdokkuus |
| Huonoin naispääosa | Demi Moore | Ehdokkuus |
| Huonoin miessivuosa | Robert Duvall | Ehdokkuus |
| Huonoin pari | Demi Moore joko Robert Duvallin tai Gary Oldmanin kanssa | Ehdokkuus |
| Stinker-palkinto | Huonoin naispääosa | Demi Moore | Ehdokkuus |
| MTV-elokuvapalkinto | Halutuin nainen | Demi Moore | Ehdokkuus |
| People’s Choice -elokuvapalkinto | Suosituin naisnäyttelijä draamaelokuvassa | Demi Moore | Ehdokkuus |
| Political Film Society -palkinto | Ihmisoikeudet |  | Ehdokkuus |
| Rauha |  | Ehdokkuus |
|

Lähteet
-------

1. 1 2 3 4 5 6 7  Scarlet Letter, The (1995) *elonet.fi*. Elonet.fi. Viitattu 9.9.2016. (suomeksi)
2. 1 2 3  The Scarlet Letter *afi.com*. AFI.com. Viitattu 9.9.2016. (englanniksi)
3. 1 2 3 4 5  The Scarlet Letter (1995) *allmovie.com*. Allmovie.com. Viitattu 9.9.2016. (englanniksi)
4. 1 2 3 4  SCARLET LETTER, THE (1995) *tcm.com*. TCM.com. Viitattu 9.9.2016. (englanniksi)
5. 1 2 3 4 5  The Scarlet Letter *boxofficemojo.com*. Boxofficemojo.com. Viitattu 9.9.2016. (englanniksi)
6. 1 2  The Scarlet Letter (1995) *the-numbers.com*. The Numbers.com. Viitattu 9.9.2016. (englanniksi)
7. 1 2  Suomen katsotuimmat elokuvat vuonna 1996 *elokuvauutiset.fi*. Elokuvauutiset.fi. Viitattu 9.9.2016. (suomeksi)
8. 1 2  Tulipunainen kirjain *discshop.fi*. Discshop.fi. Viitattu 9.9.2016. (suomeksi)
9. 1 2 3 4  THE SCARLET LETTER (1995) *rottentomatoes.com*. Rottentomatoes.com. Viitattu 9.9.2016. (englanniksi)
10. ↑  The Scarlet Letter (1995) *imdb.com*. IMDB.com. Viitattu 9.9.2016. (englanniksi)
11. 1 2 3  You don't get to be Hollywood's best-paid actress by acting coy. Just ask Demi Moore *independent.co.uk*. Independent.co.uk. Viitattu 9.9.2016. (englanniksi)

Aiheesta muualla
----------------

* *Tulipunainen kirjain* Internet Movie Databasessa. (englanniksi)
* *Tulipunainen kirjain* Elonetissä.
* *Tulipunainen kirjain* AllMoviessa. (englanniksi)
* *Tulipunainen kirjain* Rotten Tomatoes -sivustolla (englanniksi)
* *Tulipunainen kirjain* Box Office Mojossa (englanniksi)